**NOLIKUMS**

**Kokneses novada mednieku sporta svētki**

**“KOKNESES KAUSS 2019”**

MĒRĶIS:

1. Veicināt iemaņu nostiprināšanu apieties ar medību ieroci šaušanā pa lidojošu mērķi;
2. Iesaistīt sportinga šaušanā dažādu vecuma grupu abu dzimumu pārstāvjus;
3. Veicināt aktīvu atpūtu un kolektīvismu, piedaloties dažādās sportiskās aktivitātēs.

VIETA un LAIKS: **2019. gada 17. augustā plkst. 9:00**, “Ozolkalni”, Kokneses pagasts, Kokneses novads. Dalībnieku reģistrācija no plkst. 8:00 līdz 8:45

SACENSĪBU RĪKOTĀJI: Kokneses novada dome un mednieku klubs “Ķepainis”.

DALĪBNIEKI: Kokneses novada mednieki, viņu ģimenes locekļi un uzaicināties viesi.

PROGRAMMA: Sacensības notiks komandu sporta veidos. Komandā četri dalībnieki.

Sacensības notiks sekojošos sporta veidos:

* Sportings – 1 sērija (25 mērķi) – piedalās visi 4 komandas dalībnieki;
* Mērīšana (“uz aci”) – viens dalībnieks no komandas;
* Pneimatika - viens dalībnieks no komandas;
* SK-10 pneimatika - viens dalībnieks no komandas;
* Zolīte - viens dalībnieks no komandas;
* Duelēšanās - piedalās visi 4 komandas dalībnieki;
* Stafete - piedalās visi 4 komandas dalībnieki.

Katrs komandas dalībnieks var piedalīties **tikai vienā individuālajā disciplīnā!** Pneimatikas disciplīnām ieroci un munīciju nodrošina sacensību organizētāji.

VĒRTĒŠANA: Uzvar komanda ar mazāko iegūto punktu skaitu pēc ieņemtajām vietām atsevišķās disciplīnās. Komandu cīņā vērtē visas 7 disciplīnas. Vienāda punktu skaita gadījumā uzvar komanda ar labāko rezultātu stafetē.

DALĪBAS MAKSA: 50.00 EUR komandai. Sportingu varēs izšaut jebkurš dalībnieks, kurš nebūs komandas sastāvā. Dalības maksa sportingā 10.00 EUR.

Munīcija: sportinga patronas, skrošu svars līdz 28 g, izmērs ne lielāks kā 2,5 mm.

Munīciju varēs iegādāties sacensību vietā.

APBALVOŠANA: Uzvarētāju komanda tiks apbalvota ar kausu. Pirmo trīs komandu dalībnieki – ar medaļām.

Pēc apbalvošanas notiks IZLOZE starp sacensību dalībniekiem, kuri būs palikuši līdz pasākuma beigām.

KOMERCŠAUŠANA:

SK – 10 pneimatika (skrejošā mežacūka) 1 sērija (10 šāvieni) – 2,00 € (neierobežots sēriju skaits). Paralēli būs iespēja šaut ar pneimatisko ieroci – 1 sērija (5 šāvieni) – 1,00 € (neierobežots sēriju skaits).

GALVENAIS TIESNESIS: Raivis Bērziņš, tel. 26597950

KONTAKTPERSONAS: Normunds Bērziņš, tel. 26456362, Jānis Bērziņš, tel. 29253546

**PAPILDUS**: Sacensību laikā **būs iespēja novērtēt** Latvijā savvaļā nomedītas, iepriekš nevērtētas **medību trofejas** pie sertificēta CIC medību trofeju eksperta un iegūt trofejas novērtējuma sertifikātu. Trofejas vēlams iepriekš pieteikt Normundam Bērziņam, tel. 26456362.